22. mars 2017[1] (83 år)
forsvarsspiller, sideback
1952–1968​ Liverpool FC 343 (16)
1992 Liverpool FC (midlertidig manager)
Liverpool FC (midlertidig manager)
Ronnie Moran (født 28. februar 1934 i Crosby, Liverpool, England, død 22. mars 2017[2]) var en engelsk fotballspiller og -trener som spilte og var kaptein for Liverpool FC. Han jobbet som trener der og var blant annet midlertidig trener etter at Kenny Dalglish sa opp stillingen i 1991, og da Moran sluttet i klubben i 1999, var han den som hadde jobbet lengst i Liverpool noensinne.
Han ble født i Crosby like utenfor Liverpool 28. februar 1934. Han startet sin karriere i Liverpool FC og debuterte den 22. november 1952 mot Derby, bare 18 år gammel.
I 1955/56-sesongen stabiliserte han seg som fast venstreback på laget. Han ble etter hvert lagkaptein og var med på å rykke opp i 1962 og ta seriegull i 1964 med Bill Shankly som manager. Etter en del skadeproblemer mistet han plassen på laget til Gerry Byrne og i 1966 fikk han jobb i trenergruppen av Bill Shankly, men han fortsatte å spille på reservelaget til Joe Fagan, før han i 1968 ble trener på fulltid og medlem av det kjente Boot Room.
Han var en lojal tjener for klubben under Bill Shankly, Bob Paisley, Joe Fagan, Kenny Dalglish, Graeme Souness og Roy Evans. Han ble etter hvert kjent for sin høye stemme som kunne høres på The Kop når han ga instrukser til spillerne på banen.
Etter at Kenny Dalglish sa opp som manager ble han midlertidig manager for klubben, man ville ikke ha ham på full tid og etter ti kamper under Moran, ble Graeme Souness ansatt som manager. Moran var også midlertidig manager etter at Graeme Souness sa opp. Og da Roy Evans tok over etter Souness, ble Evans den niende manageren Moran hadde jobbet under i klubben på nesten et halvt århundre. Her er hele lista: George Kay, Don Welsh, Phil Taylor, Bill Shankly, Bob Paisley, Joe Fagan, Kenny Dalglish, Graeme Souness, Roy Evans.
Da han endelig sa opp i 1999 hadde han hatt nesten alle roller som det var mulig å ha i klubben fra spiller via fysioterapeut og trener til manager.
Øverste divisjon i England: 1964
^ Liverpool Echo, 22. mar. 2017, 22. mar. 2017, Anfield legend Ronnie Moran dies aged 83, http://www.liverpoolecho.co.uk/sport/football/football-news/anfield-legend-ronnie-moran-dies-12777607
^ Nick Hilton (22. mars 2017). «Anfield legend Ronnie Moran dies aged 83» (engelsk). Liverpool Echo. Besøkt 23. mars 2017.